امریکا قوشمه ایالتلری دولت باشلیغی جوبایدن انگلستان باش وزیری بوریس جانسون اوکراین مسئله سی بیلن تیگیشلی آلیب بارگن تیلفون سوزلشوویده دیپلوماسی پنجره سی نینگ آچیق توتیلیشی توغریسیده کیلیشیب آلدی.
انگلیس باش وزیرلیک دفتری تامانیدن بو اوچره شوو بیلن تیگیشلی بیریلگن یازمه بیاناتده بوریس جانسون بیلن جوبایدن نینگ ایریم رهبرلر بیلن بولیب اوتگن سونگگی اوچره شوولری حقیده بیر بیرلریگه معلومات بیرگن لیکلری بیلدیریلدی.
بیاناتده "(رهبرلر) روسیه نینگ اوکراین گه قره ته تهدیدلریدن قول تارتیشی اوچون دیپلوماسی پنجره سی نینگ آچیق توتیلیشی توغریسیده کیلیشیب آلدی" دییلدی.
ایککی رهبرنینگ اوکراین گه قره ته اشغال نینگ روسیه اوچون اوزاق مدتلیک بحران بیلن نتیجه لنیشینی شونده ی بولیب هم روسیه همده دنیا اوچون کینگ کولملی خساره گه سبب بوله جگی اورغولنگن لیگی افاده ایتیلدی.
بیاناتده "(رهبرلر) غربی متفقلرنینگ روس هجومچیلیگی تاباره کوپه یگن تقدیره بیر قطارمهم چیکلاو عملی قیلینیشی شوندهی بولیب روس تهدیدلری گه قرشی بیرلیک ایچیده بولیب قالیشلری توغریسیده کیلیشیب آلدی. عین دمده اروپا اولکه لری نینگ روس گازی گه بولگن احتیاجینی کمه یتیریش مجبوریتینی هم تاکییدله دیلر. شو بیلن روسیه نینگ ستراتیژیک منفعتلرینی برهم اوره دیلر" دیب ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
